บทบาทในการปฏิบัติงานของบุคลากรในห้องสมุดประชาชนสังกัดกรุงเทพมหานคร
Role of personnel of Public Libraries, Bangkok Metropolitan adminiatration
พัชรนันท์ ศรีทองคง
ห้องสมุดประชาชน -- การบริหารงานบุคคล
บุคลากรห้องสมุด -- ความพอใจในการทำงาน
งานวิจัยครั้งนี้มีวัตถุประสงค์เพื่อศึกษาบทบาทในการปฏิบัติงานของบุคลากรในห้องสมุดประชาชนสังกัดกรุงเทพมหานคร ในปัจจุบัน และเพื่อเป็นแนวทางในการส่งเสริมและสนับสนุนบทบาทในการปฏิบัติงานให้มีประสิทธิภาพมากยิ่งขึ้น และสอดคล้องกับแนวทางการพัฒนาคนในประเทศชาติ โดยศึกษาการปฏิบัติงานในด้านต่างๆ 8 ด้าน คือ ด้านงานพัฒนาทรัพยากรห้องสมุด ด้านงานวิเคราะห์ทรัพยากรห้องสมุด ด้านงานโสตทัศน์ ด้านงานวารสาร ด้านงานเอกสารและสิ่งพิมพ์รัฐบาล ด้านงานบริการยืม – คืน ด้านงานบริการอ้างอิง และด้านงานบริการพิเศษ การวิจัยครั้งนี้ใช้กลุ่มตัวอย่างบุคลากรที่ปฏิบัติงานในห้องสมุดประชาชน สังกัดกรุงเทพมหานคร จำนวน 66 คน ใช้วิธีการสุ่มอย่างง่าย เครื่องมือที่ใช้ในการเก็บรวบรวมข้อมูลในการวิจัยในครั้งนี้เป็นแบบสอบถาม และแบบสอบถามแบบมาตราส่วนประมาณค่า 5 ระดับ ทำการวิเคราะห์ข้อมูลโดยหาค่าร้อยละ ค่าเฉลี่ย ค่าเบี่ยงเบนมาตรฐาน ผลการวิจัย บทบาทในการปฏิบัติงานของบุคลากรในห้องสมุดประชาชนสังกัดกรุงเทพมหานคร สำหรับงานแต่ละด้าน โดยเรียงตามบทบาทชั้นดูแลที่มีการปฏิบัติมากเรียงไปหาน้อยดังนี้ ด้านงานบริการยืม-คืน มีการดูแลชั้นหนังสือและบริเวณที่อ่านให้เรียบร้อยพร้อมทั้งจัดระบบยืม-คืนให้มีประสิทธิภาพ ด้านงานพัฒนาทรัพยากรห้องสมุด มีการคัดเลือกและจัดซื้อตามจำนวนเงินที่มีในงบประมาณแต่ละปี ด้านงานบริการพิเศษ มีการดูแลกิจกรรมหรือจัดนิทรรศการห้องสมุดและมีการประชาสัมพันธ์งานห้องสมุดให้แพร่หลาย ด้านงานวิเคราะห์ทรัพยากรห้องสมุด มีการวิเคราะห์ระบบการจัดหมวดหมู่อย่างมีประสิทธิภาพและมีการทำบัตรรายการให้เป็นปัจจุบัน ด้านงานโสตทัศน์ มีการส่งเสริมการใช้บริการในห้องสมุดและมีการจัดระบบการบริการอย่างมีประสิทธิภาพสะดวกรวดเร็ว ด้านงานเอกสารและสิ่งพิมพ์รัฐบาล ประสานกับหน่วยงานรัฐเพื่อขอความอนุเคราะห์เอกสารที่ต้องการ ด้านงานบริการอ้างอิง มีการให้คำปรึกษา และส่งเสริมการค้นคว้าทรัพยากรห้องสมุดและมีการจัดระบบวิธีการให้บริการและตอบคำถามอย่างมีประสิทธิภาพ ด้านงานวารสาร มีการสำรวจความต้องการเพื่อคัดเลือกบอกรับวารสารและมีการจัดระบบการให้บริการทั้งในเวลาและล่วงเวลาอย่างมีประสิทธิภาพ แนวทางในการส่งเสริมและสนับสนุนบทบาทในการปฏิบัติงานของบุคลากรในห้องสมุดประชาชนสังกัดกรุงเทพมหานครให้มีประสิทธิภาพมากยิ่งขึ้นและสอดคล้องกับแนวทางการพัฒนาคนในประเทศชาติต่อไปนั้น ควรมีการศึกษาบทบาทของบุคลากรด้านการพัฒนาศักยภาพในการทำงานของตนเองและควรมีการศึกษาถึงการมีส่วนร่วมในการพัฒนาห้องสมุดระหว่างบุคลากรและผู้ใช้ห้องสมุดประชาชน สังกัดกรุงเทพมหานคร
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ฉวีวรรณ คูหาภินันทน์
ประภาพรรณ หิรัญวัชรพฤกษ์
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ศิลปศาสตรมหาบัณฑิต
บรรณารักษศาสตร์และสารสนเทศศาสตร์